Nafarroako Parlamentuko Mahaiak, 2021eko otsailaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Asiain Torres jaunak aurkeztutako galdera, Garapen Ekonomiko eta Enpresarialeko Departamentuaren lehentasunei eta lan-ildo nagusiei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko otsailaren 8an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioari atxikitako foru parlamentari Mikel Asiain Torres jaunak, Legebiltzarreko Erregelamenduan ezarritakoaren babesean, honako galdera hau aurkezten du, Garapen Ekonomiko eta Enpresarialeko kontseilariak Osoko Bilkuran ahoz erantzun dezan:

Kargura berriki iritsi delarik, eta joan den legegintzaldian hasitako ibilbide-orri batean Garapen Ekonomiko eta Enpresarialeko Departamentuak ezarri ziren ildo estrategikoetatik harago, honako galdera hau aurkezten diogu Garapen Ekonomiko eta Enpresarialeko kontseilariari, ahoz erantzun dezan:

Departamentuaren burutzan, zein izanen dira zure lehentasunak eta lan-ildo nagusiak?

Iruñean, 2021eko otsailaren 4an

Foru parlamentaria: Mikel Asiain Torres